open-index/open-wikipedia-markdown huggingface dataset:
ল্যাম্বরগিনি

**অটোমোবিলি ল্যাম্বরগিনি এসপিএ** একটি ইতালীয় বিলাসবহুল স্পোর্টসকার উৎপাদনকারী প্রতিষ্ঠান যেটি অডির মাধ্যমে ভক্সওয়াগেন এর একটি সাবসিডিয়ারি।

## ইতিহাস

দ্বিতীয় বিশ্বযুদ্ধের সময় ফেরুসিও ল্যাম্বরগিনি ইতালিয়ান বিমান বাহিনীরতে একজন মেকানিক হিসেবে কাজ করতেন। এ কাজের জন্য তাকে রোডস নামক একটি নির্জন দ্বীপে থাকতে হয়েছিল, যেখানে তিনি নানা বিমান ও অন্যান্য ধ্বংসপ্রাত যানবাহনের মেরামতের দায়িত্বে নিয়োজিত ছিলেন। সেখানে প্রচুর পরিমাণে বিভিন্নত যানবাহনের পরিত্যক্ত যন্ত্রাদি ছিল যা দিয়ে তাকে ধ্বংসপ্রাপ্ত যানবাহনগুলোকে মেরামত করতে হত। ফেরুসিও ল্যাম্বরগিনি কিছুদিনের মাঝেই এই কাজে এতোটাই দক্ষ হয়ে গেলেন যে তিনি সেখানকার সবথেকে সেরা মেকানিক হয়ে উঠলেন এবং সেখান থেকেই তিনি ল্যাম্বরগিনি ট্রাক্টর তৈরির সিধান্ত নিলেন।ট্রাক্টর কথাটি শুনে নিশ্চই অবাক হচ্ছেন। তাহলে পড়তে থাকুন। আপনার উত্তর পেয়ে যাবেন! এখানেই আয়রন ম্যান সিনেমার টনি স্টার্ক এর সাথে তার মিল, টনি স্টার্ক যেমন আয়রন ম্যান সিনেমায় কিডন্যাপ হয়ে গোহাতে থাকা অবস্থায় নিউক্লিয়ার রিয়েক্টর বানিয়ে ফেলেছিলেন যা কিনা কেবল মুভিতেই স্বম্ভব, তেমনি ল্যাম্বরগিনি ও নির্জন দ্বীপে থাকা অবস্থায় গাড়ি নির্মাণে তার হাতে খড়ি করেছিলেন।
দ্বিতীয় বিশ্বযুদ্ধের সময় ফেরুসিও ল্যাম্বরগিনি মেকানিক হিসেবে যে অভিজ্ঞতা বানিয়েছিলেন তা যুদ্ধের পর বাড়ি ফিরে এসে কাজে লাগাতে শুরু করেন। যুদ্ধের পর তিনি নানা পরিত্যক্ত যানবাহনের নানা যন্ত্রাংশ জোগাড় করে শুরু করে দিলেন তার নামের ব্র্যান্ডের ট্রাক্টর বানানো। যা বাজারে তখনকার সময়ে প্রচুর নামডাক করে।আর অল্প সময়ের মাঝেই ফেরুসিও ল্যাম্বরগিনির ভাগ্য খুলে যায়। শুরু হয় ল্যাম্বরগিনি ব্র্যান্ডের।  
তখনকার সময়ে বিখ্যাত ব্র্যান্ড ফেরারীর ২৫০জিটি মডেলের একটি গাড়ির মালিক ছিলেন ফেরুসিও ল্যাম্বরগিনি। তার গাড়িতে সমস্যা হওয়ায় সে একদিন তার গাড়িটিকে মেরামত করারনোর উদ্দেশে ফেরারীর হেড কোয়ার্টার এ নিয়ে যান। সেখান থেকে গাড়িটি মেরামত করে পাঠানোর পর তিনি দেখলেন যে তার গাড়িটিতে যে পার্টসটি বদলিয়ে লাগিয়ে দেয়া হয়েছে তা তিনি নিজের কোম্পানির ট্রাক্টর বানাতে ব্যবহার করেন। এটা দেখে তিনি এঞ্জো ফেরারীকে পার্টসটি বদলিয়ে দেয়ার জন্য বিনীতভাবে বলেন। এতে এঞ্জো ফেরারী ক্ষেপে যায় এবং ক্ষেপে গিয়ে তাকে বলে “ তুমি একজন ট্রাক্টর নির্মাতা তুমি কি বুঝব স্পোর্টস কার এর। ল্যাম্বরগিনি এই অপমান মেনে নিতে পারেননি ।বাড়িতে এসেই শুরু করলেন নিজের কোম্পানির জন্য স্পোর্টস কার এর এর ডিজাইন। আর মাত্র চার মাসের মধ্যেই বানিয়ে ফেললেন নিজের কোম্পানির প্রথম স্পোর্টস কারটি। তার বানানো প্রথম ল্যাম্বরগিনি গাড়িটির মডেল ছিল “ল্যাম্বরগিনি৩৫০জিটিভি”

## তথ্যসূত্র

বিষয়শ্রেণী:ইতালীয় মার্কা
বিষয়শ্রেণী:যানবাহন প্রস্তুতকারক কোম্পানি
বিষয়শ্রেণী:ইতালির গাড়ি প্রস্তুতকারক
বিষয়শ্রেণী:গাড়ির মার্কা
বিষয়শ্রেণী:বিলাসবহুল মোটরযান প্রস্তুতকারক
বিষয়শ্রেণী:ক্রীড়া গাড়ী প্রস্তুতকারক
বিষয়শ্রেণী:১৯৬৩-এ ইতালিতে প্রতিষ্ঠিত
বিষয়শ্রেণী:১৯৬৩-এ প্রতিষ্ঠিত যানবাহন প্রস্তুতকারক কোম্পানি
বিষয়শ্রেণী:ইতালির ইঞ্জিন প্রস্তুতকারক
বেন্টলি

thumb|Bentley's winged "B" badge and bonnet (hood) ornament
**বেন্টলি মোটরস লিমিটেড** একটি জার্মান অধিকৃত ব্রিটিশ বিলাসবহুল গাড়ি নির্মাতা প্রতিষ্ঠান. ১৯১৯ সালের ১৮ জানুয়ারি বেন্টলি প্রতিষ্ঠিত হয়।

## তথ্যসূত্র

বিষয়শ্রেণী:ব্রিটিশ মার্কা
বিষয়শ্রেণী:চেশায়ার ভিত্তিক কোম্পানি
বিষয়শ্রেণী:বিলাসবহুল মোটরযান প্রস্তুতকারক
বিষয়শ্রেণী:ক্রীড়া গাড়ি নির্মাতা
বিষয়শ্রেণী:১৯১৯-এ প্রতিষ্ঠিত যানবাহন প্রস্তুতকারক কোম্পানি
বিষয়শ্রেণী:ভক্সওয়াগেন গ্রুপ
বিষয়শ্রেণী:গাড়ির মার্কা
বিষয়শ্রেণী:ক্রীড়া গাড়ী প্রস্তুতকারক
বিষয়শ্রেণী:১৯৯৮-এর অধিগ্রহণ ও একত্রীকরণ
১৯৯৮ আইসিসি নক-আউট ট্রফি

**১৯৯৮ আইসিসি নক-আউট ট্রফি** () সম্প্রচারসত্ত্বের কারণে ক্রিকেটের এ প্রতিযোগিতাটি **উইলস ইন্টারন্যাশনাল কাপ** নামে পরিচিত। আইসিসি কর্তৃক আয়োজিত একদিনের আন্তর্জাতিক ক্রিকেট প্রতিযোগিতা বাংলাদেশের রাজধানী ঢাকায় অনুষ্ঠিত হয়। উদ্বোধনী এ প্রতিযোগিতায় শুধুমাত্র টেস্ট ক্রিকেটের সাথে যুক্ত দলগুলো অংশগ্রহণ করে। পরবর্তী প্রতিযোগিতাগুলো আইসিসি চ্যাম্পিয়ন্স ট্রফি নামে পরিচিতি পেয়েছে।

চূড়ান্ত খেলায় দক্ষিণ আফ্রিকা ১৮ বল বাকী রেখে ৪ উইকেটের ব্যবধানে ওয়েস্ট ইন্ডিজকে পরাভূত করে চ্যাম্পিয়ন হয়।

## ইতিহাস
আইসিসি টেস্ট খেলুড়ে দেশের বাইরে দলগুলোতে ক্রিকেট খেলার উন্নয়নে তহবিল বৃদ্ধিকল্পে সংক্ষিপ্ত ক্রিকেট প্রতিযোগিতারূপে এ প্রতিযোগিতা আয়োজনের ব্যবস্থা গ্রহণ করে। পরবর্তীতে প্রতিযোগিতাটি ক্ষুদ্রাকৃতির বিশ্বকাপ ক্রিকেটে রূপান্তরিত হয়, যাতে আইসিসি’র পূর্ণাঙ্গ সদস্যভূক্ত দেশসমূহ জড়িত হয়। এছাড়াও, নক-আউটভিত্তিক প্রতিযোগিতা হওয়ায় খুবই স্বল্পকালীন সময়ের জন্য অনুষ্ঠিত হয়। ফলে, বিশ্বকাপের গুণগতমান ও গুরুত্বতায় কোন প্রভাব পড়েনি।

## মাঠ
বাংলাদেশে ক্রিকেটের মানোন্নয়নের লক্ষ্যেই আইসিসি কর্তৃক প্রতিযোগিতা আয়োজনের সিদ্ধান্ত নেয়। ঐ সময়ে বাংলাদেশ টেস্টখেলুড়ে দেশের মর্যাদা না পাবার ফলে প্রতিযোগিতায় অংশ নিতে পারেনি। কিন্তু স্মরণকালের ভয়াবহ বন্যায় বিপর্যস্ত দেশে প্রতিযোগিতা আয়োজন বেশ হুমকির সম্মুখীন হয়ে পড়েছিল।
তারপরও বাংলাদেশ সরকারের সার্বিক সহযোগিতায় প্রতিযোগিতাটি সুষ্ঠুভাবে অনুষ্ঠিত হয়। এছাড়া, বাংলাদেশ ক্রিকেট বোর্ডের মাধ্যমে ১০% অর্থ প্রধানমন্ত্রীর বন্যা ত্রাণ তহবিলে দান করা হয়।

সবগুলো খেলাই বাংলাদেশের ঢাকা তে অবস্থিত  জাতীয় স্টেডিয়াম এ অনুষ্ঠিত হয়।

## সময়সূচী
সরাসরি নক-আউট পদ্ধতিতে দলগুলোর মধ্যে অনুষ্ঠিত হয়। ঐ সময়ে টেস্টখেলুড়ে দলের সংখ্যা ৯ হওয়ায় সর্বনিম্ন স্থানের অধিকারী দু’টি দল যোগ্যতা নির্ধারণী খেলায় অংশগ্রহণ করে। ১৯৯৬ সালের বিশ্বকাপ ক্রিকেটে দলের অবস্থানের উপর র‌্যাঙ্কিং করার কথা ঘোষণা করা হয়েছিল। বড় দলগুলোর সমর্থকদের কথা বিবেচনায় এনে ড্র অনুষ্ঠানের আয়োজন করা হয়। চূড়ান্ত খেলা অনুষ্ঠানের সময়সূচীতে নিউজিল্যান্ডকে প্রতিপক্ষ জিম্বাবুয়ের মোকাবেলা করার বিষয়টিই প্রাধান্য পায় বেশি।

## ফলাফল

পরদিন প্রতিযোগিতার মূল নক-আউট পদ্ধতি শুরু হয়।

### খেলার সার-সংক্ষেপ
#### প্রথম-পর্ব

#### কোয়ার্টার ফাইনাল

----

----

----

#### সেমি-ফাইনাল

----

#### ফাইনাল

## পরিসংখ্যান

## তথ্যসূত্র

## আরও দেখুন
* ক্রিস গেইল
* আইসিসি চ্যাম্পিয়ন্স ট্রফি
* ১৯৯৮ আইসিসি নক-আউট ট্রফি ফাইনাল
* ২০১৩ আইসিসি চ্যাম্পিয়ন্স ট্রফি
* ২০১৩ আইসিসি চ্যাম্পিয়ন্স ট্রফি দলের তালিকা

## বহিঃসংযোগ
* ক্রিকেটআর্কাইভ

বিষয়শ্রেণী:১৯৯৮-এ ক্রিকেট
বিষয়শ্রেণী:১৯৯৭-৯৮ থেকে ২০০০ আন্তর্জাতিক ক্রিকেট প্রতিযোগিতা
বিষয়শ্রেণী:২০শ শতাব্দীতে বাংলাদেশী ক্রিকেট
বিষয়শ্রেণী:আইসিসি চ্যাম্পিয়ন্স ট্রফি
বিষয়শ্রেণী:১৯৯৮ আইসিসি নক-আউট ট্রফি
বিষয়শ্রেণী:আইসিসি চ্যাম্পিয়ন্স ট্রফি প্রতিযোগিতা
বিষয়শ্রেণী:১৯৯৮-এ বাংলাদেশী ক্রিকেট
হোরাশিও কিরোগা

**হোরাশিও কিরোগা** (জন্ম ১৮৭৮ সালের ৩১ ডিসেম্বর এবং মৃত্যু ১৯ ফেব্রুয়ারি ১৯৩৭) উরুগুয়ের নাট্যকার, কবি ও ছোটগল্পকার।

তার বেশির ভাগ গল্প জঙ্গলের পটভূমিতে লেখা। লেখালেখির মাধ্যমে তিনি মূলত ফুটিয়ে তুলেছেন বেঁচে থাকার সুতীব্র লড়াই। মানসিক অসুস্থতা বা হ্যালুসিনেশনের মতো পরিস্থিতি সৃষ্টির ক্ষেত্রে তার প্রতিভা অনবদ্য। কিরোগার সাহিত্যকর্ম দিয়ে প্রভাবিত হয়েছেন গ্যাব্রিয়েল গার্সিয়া মার্কেজ এবং হোলিও কোর্তাসারের মতো বিশ্ববিখ্যাত লেখক।

## উল্লেখযোগ্য রচনা
* দি ফিদার পিলো (১৯০৭) 
* স্টোরিস অব লাভ, ম্যাডনেস, অ্যান্ড ডেথ (১৯১৭)
* জাঙ্গল টেলস (১৯১৮)
* আনাকোন্ডা (১৯২১)
* দি ডিক্যাপিটেটেড চিকেন অ্যান্ড আদার স্টোরিস (১৯২৫)।

## তথ্যসূত্র

## বহিঃসংযোগ
* 
* Horacio Quiroga Biography at LitWeb.net
* Review: Peter Beardsell
* Complete text of Cuentos de Amor, de locura y de muerte 

বিষয়শ্রেণী:১৮৭৮-এ জন্ম
বিষয়শ্রেণী:১৯৩৭-এ মৃত্যু
বিষয়শ্রেণী:সালতোর ব্যক্তি
বিষয়শ্রেণী:গালিথিয়ান বংশোদ্ভূত উরুগুয়ের ব্যক্তি
বিষয়শ্রেণী:সায়ানাইড বিষ দ্বারা আত্মহত্যা
বিষয়শ্রেণী:উরুগুয়ের ছোটগল্পকার
বিষয়শ্রেণী:উরুগুয়ের ভৌতিক লেখক
বিষয়শ্রেণী:আত্মহননকারী লেখক
বিষয়শ্রেণী:আর্জেন্টিনায় আত্মহত্যা
বিষয়শ্রেণী:উরুগুয়ের নাট্যকার
বিষয়শ্রেণী:উরুগুয়ের কবি
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:১৯৩৭-এ আত্মহত্যা
বিষয়শ্রেণী:পুরুষ নাট্যকার
বিষয়শ্রেণী:২০শ শতাব্দীর ছোটগল্পকার
এলেনা গুরো

**এলেনা গুরো** (জন্ম: ১০ জানুয়ারি, ১৮৭৭ - মৃত্যু: ৬ মে, ১৯১৩) (; বিবাহের পরে **মাতিউশিন** (;) রুশ ফিউচারিস্ট, চিত্রশিল্পী, কবি, নাট্যকার ও কথাশিল্পী।

## প্রাথমিক জীবন
এলেনা গুরোর জন্ম ১০ জানুয়ারি ১৮৭৭ রাশিয়ার সাংক্‌ত পিতেরবুর্গ শহরে। বাবা ফরাসি বংশোদ্ভূত জেনরিখ স্টেপানোভিচ গুরো রাজকীয় রুশ সেনাবাহিনীর কর্মকর্তা, মা আন্না মিখাইলভনা একজন শৌখিন চিত্রশিল্পী। রাশিয়া ও ফিনল্যান্ডে বাবার ভূসম্পত্তি থেকে আয় ও সরকারি পেনশন—সবই তিনি ব্যয় করেছেন শিল্পের জন্য।

## পেশা
থাম্ব|বাম|200px|গুরো এবং মাতিউশিন
১৩ বছর বয়সে ভর্তি হন সাংক্‌ত পিতেরবুর্গ শিল্পপ্রণোদন সমিতি পরিচালিত স্কুলে। তারপর প্রশিক্ষণ নেন দুজন বিশিষ্ট চিত্রশিল্পীর নিজস্ব স্টুডিওতে। পশ্চিমের আধুনিক শিল্প আন্দোলনের কিছু সমমনা তরুণকে একত্র করে তারা গড়ে তোলেন তরুণ সমিতি। এখানেই সম্পর্কিত হন আধুনিকতার আন্দোলনের অন্যতম সদস্য, চিত্রশিল্পী ও সুরকার মিখাইল মাতিউশিনের সঙ্গে। আর্ট স্কুলে অধ্যয়নের সময় এলেনা তার চেয়ে ১৬ বছরের বড় মাতিউশিনের প্রতি আসক্ত হয়ে পড়েন এবং তার দ্বিতীয় স্ত্রী হিসেবে দাম্পত্যজীবন শুরু করেন। তাদের একমাত্র পুত্রসন্তানের মৃত্যুযন্ত্রণা তাকে নিরন্তর তাড়িত করেছে। এলেনা ও মাতিউশিন ফিউচারিস্ট আবহের মধ্যে চতুর্থ মাত্রা (প্রচলিত ধারণার সময় সংযোগ নয়) প্রতিষ্ঠার চেষ্টা করেন দৃশ্যমান চিত্র, সংগীত ও কথার মধ্যে সম্পর্ক স্থাপন করে। তার সুহূদদের মধ্যে রয়েছেন ভ্লাদিমির মায়াকোভস্কি, ভিক্টর খ্লেবনিকফ, ভিক্টর কামেনস্কি, ডেভিড বার্লিওক।

## শিল্পকর্ম
থাম্ব|ডান|170px|মাতিউশিনের বাড়ি (প্রফেসর পোপোভা স্ট্রিট, ১০), সাংক্‌ত পিতেরবুর্গ
১৯০৮-০৯ সালে এলেনা গুরো আঁকলেন ‘লিটল ডিয়ার’—প্রথম দেখাতেই মনে হবে শিশুর আঁকা গতিময় হরিণ। ছবিটি তাকে খ্যাতি এনে দেয়। ১৯১০ সালে তিনি আঁকেন তিনটি গুরুত্বপূর্ণ ছবি ‘অ্যা উইমেন ইন অ্যা হেডস্কার্ফ,’ ‘মর্নিং অব দ্য জায়ান্ট’ ও ‘টি ড্রিংকিং। এলেনা গুরো প্রকৃতি ও মানুষের মধ্যে একটি অভঙ্গুর সেতু হিসেবে প্রতিষ্ঠিত হতে চেয়েছেন। সে সময় প্রকৃতির ভাষা বুঝে কবিতা ও চিত্রকল্প পুনঃসৃষ্টি করাতে তার চেয়ে বেশি দক্ষতা কেউ দেখাতে পারেননি।

## শেষ জীবন
এলেনা গুরো ক্যানসারে ভুগছেন। ১৯১৩ সালের ৬ মে তিনি প্রয়াত হলেন ফিনল্যান্ডে, তার গ্রীষ্মকালীন বাড়িতে। মৃত্যুর আগে শেষ করে আনেন তার গ্রন্থ দ্য পুওর নাইট; মরণোত্তর প্রকাশিত হয় দ্য লিটল ক্যামেল ইন দ্য স্কাই।

## গ্যালারি

File:Guro olen.jpg|*লিটল ডিয়ার* ১৯০৮/০৯ সালে আঁকা গুরোর ছবি
File:A Woman in a Headscarf by Elena Guro 1910.jpg|*অ্যা উইমেন ইন অ্যা হেডস্কার্ফ* ১৯১০ সালে আঁকা গুরোর ছবি
File:Yelena Guro. Portrait of Mikhail Matyushin, 1910.jpg|*মাতিউশিনের পোর্টরেট* ১৯১০ সালে আঁকা গুরোর ছবি
File:Guro selfport.jpg|*নিজের ছবি* ১৯০৯ সালে আঁকা গুরোর ছবি


## তথ্যসূত্র

## বহিঃসংযোগ
* Informationen zur Künstlerin und ihren Werken (russisch)

বিষয়শ্রেণী:১৮৭৭-এ জন্ম
বিষয়শ্রেণী:১৯১৩-এ মৃত্যু
বিষয়শ্রেণী:রাশিয়ান চিত্রশিল্পী
বিষয়শ্রেণী:রাশিয়ান নারী শিল্পী
বিষয়শ্রেণী:রাশিয়ান কবি
বিষয়শ্রেণী:রাশিয়ান নাট্যবিদ ও নাট্যকার
বিষয়শ্রেণী:রাশিয়ান ছোট গল্প লেখিকা
বিষয়শ্রেণী:রাশিয়ান ঔপন্যাসিক
বিষয়শ্রেণী:রাশিয়ান নারী লেখিকা
বিষয়শ্রেণী:রাশিয়ান অ্যাভান্ত-গার্ডে
বিষয়শ্রেণী:সাংক্‌ত পিতেরবুর্গ থেকে মানুষ
বিষয়শ্রেণী:লিউকিমিয়ায় মৃত্যু
বিষয়শ্রেণী:১৯শ শতাব্দীর রুশ সাম্রাজ্যের চিত্রশিল্পী
রাজনীতি (এরিস্টটল)

**এরিস্টটলের পলিটিকস** বা **এরিস্টটলের রাজনীতি** (Greek Πολιτικά) এরিস্টটলের লেখা বই, যা লেখা হয়েছে আজ থেকে দুই হাজার ৩০০ বছর (খ্রিষ্টপূর্ব ৩৩৫-৩২২) আগে। ৫০ বছর বয়সে লাইসিয়াম নামের বিদ্যালয় প্রতিষ্ঠার পর এরিস্টটল রচনা করেছেন পলিটিকস। সমাজ, রাষ্ট্র, শাসনব্যবস্থা ও নৈতিকতা বিষয়ে এটি পৃথিবীর প্রথম একাডেমিক সন্দর্ভ।

## ষষ্ঠ পুস্তক
স্বৈরশাসন সম্পর্কে এরিস্টটল তার পলিটিকস গ্রন্থের ষষ্ঠ পুস্তকের একাদশ অধ্যায়ে অনেক কথা বলেছেন।

১. স্বৈরশাসনকে রক্ষা করার পুরাতন কৌশল- মাথাগুলোকে ছেটে ফেলো এবং স্বাধীনচেতাদের সরিয়ে দাও এবং সামাজিক বা সাংস্কৃতিক কোন উপলক্ষে সম্মেলন বা সমিতিতে জনতাকে মিলিত হতে দিও না: কারণ এই স্থলগুলো স্বাধীনচিত্ততা এবং আত্মবিশ্বাসের জন্মকেন্দ্র এবং এই দুইটি বিষয়েই স্বৈরশাসককে সতর্ক থাকতে হবে।

২. বিদ্যালয় কিংবা শিক্ষালাভের প্রতিষ্ঠানও তৈরি হতে দিওনা এবং এমন ব্যবস্থা গ্রহণ করো যেন প্রজাবৃন্দ পরস্পরকে ঘনিষ্ঠভাবে মেলামেশা না করতে পারে।

৩. স্বৈরশাসক যেন নগরবাসীদের সর্বদা নিজের নজরের মধ্যে রাখে..এর ফলে নাগরিকদের কোন কার্যকলাপ আর গোপন থাকবে না এবং স্বৈরশাসনের প্রতি সতত দাসসুলভ আনুগত্য প্রদর্শনের মাধ্যমে তারা নিজেদের কোন স্বাধীন চিন্তা না থাকার অবস্থাতে অভ্যস্ত হয়ে উঠবে।

৪. আর একটি সনাতন উপায় হচ্ছে স্বৈরশাসনের সম্ভাব্য বিরোধীদের মধ্যে কলহ সৃষ্টি করে দেওয়া।

৫. স্বৈরশাসক যদি তার প্রজাদের দারিদ্র‍্যের অবস্থাতে রাখতে পারে তাও তার স্বার্থ সাধন করে। তেমন অবস্থাতে প্রজাবৃন্দ আত্মরক্ষার জন্য সশস্ত্র হওয়ার অর্থ বহন করতে সক্ষম হয় না এবং দৈনন্দিন কর্মে তারা এরূপ আবদ্ধ থাকে যে বিদ্রোহ করার অবকাশ পায় না।.. প্রজাবৃন্দের উপর করের বোঝা চাপিয়েও তাদের দরিদ্র করে রাখা যেতে পারে।

৬. স্বৈরশাসকদের আরেকটি প্রবণতা হলো যুদ্ধ করার প্রবণতা।.. যুদ্ধ হলে প্রজাবৃন্দ যুদ্ধের মধ্যে আবদ্ধ থাকে এবং তাদের একজন নেতা আবশ্যক, সেই বোধ তাদের আচ্ছন্ন করে রাখে।

৭. স্বৈরশাসকদের নীতির একটি অংশ হচ্ছে অপর সকলের চাইতে সুহৃদদের অধিকতর বিপজ্জনক মনে করে তাদের অবিশ্বাস করা।

৮. স্বৈরশাসকের কাছে নিকৃষ্টেরই আদর। স্বৈরশাসক পছন্দ করে তাদের যারা তার সামনে দাসের মত ভুলুন্ঠিত হয়।

৯. আসল স্বৈরশাসক গুরুতর এবং উদারচেতা মানুষকে ভয় করে।..অন্যের বুদ্ধিমত্তার প্রতি তার বিরাগের মূল হচ্ছে তার ভয়। এরূপ লোককে সে নিজের শাসনের সম্ভাব্য ধ্বংসকারী বলে বিবেচনা করে।

১০. স্বৈরশাসকের প্রবণতা হচ্ছে বৈদেশিকদের সাথে সময় কাটানো এবং নিজের রাষ্ট্রের নাগরিকদের বদলে বৈদেশিকদের সাথে আহার-বিহার সম্পন্ন করা।

১১. প্রজাবৃন্দের বিষয়ে স্বৈরশাসকের তিনটি উদ্দেশ্য-
ক। প্রজাবৃন্দের নিজেদের কোনো অভিমত থাকতে পারবে না।
খ। তাদের নিজেদের মধ্যে পারস্পরিক বিশ্বাসের সম্পর্ক থাকবে না।
গ। কোনো পরিকল্পনা কার্যে পরিণত করার ক্ষমতা তাদের থাকবে না।

১২. ধর্মের ক্ষেত্রেও স্বৈরশাসককে অপরের চাইতে অধিক নিষ্ঠার প্রকাশ দেখাতে হবে। ..সাধারণ মানুষ বিশ্বাস করে, যে শাসক ধর্মভীরু এবং দেবতাদের মান্য করে তার হাতে তাদের নির্যাতনের আশঙ্কা কম।

thumb|150px|right|Photo-reproduction du texte d'Aristote - Les Politiques, Livre I, 1252a
[thumb|300px|right|[সংবিধান|সংবিধানের এরিস্টটলের শ্রেণিবিভাগ]]

## তথ্যসূত্র

## আরও পড়ুন
* 
* 
* 
* 
* 
* 
* 
* 
* 
* 
* 
* 
*  
* 
*  
* 
* 

## অনুবাদ
*  
* 
*  
* 
* 
* 

## বহিঃসংযোগ

* 
* 
;Versions
* Politics full text by Project Gutenberg
* English translation at Perseus Digital Library translation by Harris Rackham
* Australian copy trans. by Benjamin Jowett
* HTML   trans. by Benjamin Jowett
* PDF at McMaster trans. by Benjamin Jowett
* 

বিষয়শ্রেণী:রাজনৈতিক দর্শনের বই
মোহাম্মদ ইরফান

**মুহাম্মদ ইরফান অলাখ** (; জন্ম: ৬ জুন, ১৯৮২) পাঞ্জাব প্রদেশের বুড়েওয়ালা এলাকায় জন্মগ্রহণকারী পাকিস্তানি আন্তর্জাতিক ক্রিকেটার। পাকিস্তানি দলের অন্যতম খেলোয়াড় দীর্ঘদেহী ইরফান মূলতঃ বামহাতি ফাস্ট বোলার হিসেবে খেলে থাকেন। তার দৈহিক গড়ন ৭ ফুট ১ ইঞ্চি। এরফলে প্রথম-শ্রেণীর ক্রিকেট ও আন্তর্জাতিক ক্রিকেটে বর্তমানে তিনি দীর্ঘতম খেলোয়াড়ের মর্যাদা উপভোগ করছেন।

## প্রারম্ভিক জীবন
অক্টোবর, ২০০৯ সালে কিউইএ ট্রফি প্রতিযোগিতায় খান রিসার্চ ল্যাবরেটরিজের পক্ষে খেলার মাধ্যমে প্রথম-শ্রেণীর ক্রিকেটে অভিষিক্ত হন ইরফান। খেলায় কম রান দিলেও বড় রানের খেলায় কোন উইকেট লাভে ব্যর্থ হন তিনি। দ্বিতীয় খেলার দ্বিতীয় ইনিংসে ৭/১১৩ লাভ করেন ও খেলায় সর্বমোট ৯ উইকেট লাভ করেন। তন্মধ্যে ইমরান ফারহাত ও আঘাতপ্রাপ্ত হাসান রাজাকে বাউন্সারের মাধ্যমে আউট করেন।

## খেলোয়াড়ী জীবন
২৮ বছর বয়সে পাকিস্তানের আন্তর্জাতিক ক্রিকেট দলে অন্তর্ভুক্ত হন। পাতানো খেলার সাথে জড়িত মোহাম্মদ আমির ও মোহাম্মদ আসিফের শূন্যতা পূরণেই তার এ অভিষেক। ২০১০ সালে ইংল্যান্ডের বিপক্ষে একদিনের আন্তর্জাতিকের মাধ্যমে অভিষিক্ত হন তিনি। ঐ খেলায় ৫.৩ ওভারে ৩৭ রান দেন এবং তার দল ২৪ রানের ব্যবধানে পরাজিত হয়। গড়পড়তা ১৩০-১৩৫ কি.মি/ঘ গতিবেগে বোলিং করেন। এরপর সিরিজের বাকী খেলাগুলো থেকে তিনি বিশ্রাম নেন এবং ২৫ ডিসেম্বর, ২০১২ তারিখে ভারতের বিপক্ষে পুনরায় তাকে ডাকা হয়। ভারত সফরে ঐ সিরিজের প্রথম টুয়েন্টি২০ আন্তর্জাতিকের মাধ্যমে টি২০ খেলায় অভিষিক্ত হন। এ সিরিজে তার বোলিং গতিবেগ দাড়ায় ১৪৫ কি.মি/ঘ। দীর্ঘ উচ্চতাকে সুবিধা নিয়ে ইরফান নতুন ধরনের বোলিং আক্রমণের সৃষ্টি করেন।

## তথ্যসূত্র

## আরও দেখুন
* ডেনিস লিলি
* ইমরান খান
* ওয়াসিম আকরাম
* পাকিস্তান জাতীয় ক্রিকেট দল

## বহিঃসংযোগ
* 
* 
* Rashid Latif Cricket Academy

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:ইসলামাবাদ ইউনাইটেডের ক্রিকেটার
বিষয়শ্রেণী:খান রিসার্চ ল্যাবরেটরিজের ক্রিকেটার
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:দক্ষিণ পাঞ্জাবের (পাকিস্তান) ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:ফেডারেল এরিয়াজের ক্রিকেটার
বিষয়শ্রেণী:বুরেওয়ালা থেকে আগত ক্রিকেটার
বিষয়শ্রেণী:বেলুচিস্তান বিয়ার্সের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:মুলতান সুলতান্সের ক্রিকেটার
বিষয়শ্রেণী:লাহোর হোয়াইটসের ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:পাঞ্জাবি ব্যক্তি
বিষয়শ্রেণী:বালুচ ব্যক্তি
বিষয়শ্রেণী:বিহারি জেলার ব্যক্তি
বিষয়শ্রেণী:পেশাওয়ার জালমির ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
মমিনুল হক ভূঁইয়া

**মমিনুল হক ভূঁইয়া** (জন্ম: অজানা - মৃত্যু: ১৬ ফেব্রুয়ারি, ১৯৯৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মমিনুল হক ভূঁইয়ার পৈতৃক বাড়ি কুমিল্লা জেলার দাউদকান্দি উপজেলার কালা সাদাধিয়া (ভূঁইয়া বাড়ি) গ্রামে। তার বাবার নাম সিরাজুল হক ভূঁইয়া। তার স্ত্রীর নাম সুফিয়া খাতুন। তাদের ছয় মেয়ে।

## কর্মজীবন
১৯৭১ সালে মমিনুল হক ভূঁইয়া চাকরি করতেন বিদ্যুৎ বিভাগে। কুমিল্লা বিদ্যুৎ সরবরাহ কেন্দ্রে সহকারী প্রকৌশলী হিসেবে কর্মরত ছিলেন। ২৫ মার্চ মুক্তিযুদ্ধ শুরু হলে ঝাঁপিয়ে পড়েন যুদ্ধে। কুমিল্লার বিভিন্ন স্থানে প্রতিরোধযুদ্ধে সক্রিয় ভূমিকা পালন করেন তিনি। প্রতিরোধযুদ্ধের পর ভারতে যান মমিনুল হক ভূঁইয়া। প্রথমে মুক্তিবাহিনীর ২ নম্বর সেক্টরে সাংগঠনিক নানা কাজে যুক্ত ছিলেন। পরে গেরিলা বাহিনীতে অন্তর্ভুক্ত হন। কুমিল্লার দাউদকান্দি এবং নারায়ণগঞ্জের রূপগঞ্জ, বৈদ্যেরবাজার, সিদ্ধিরগঞ্জসহ আরও কয়েক স্থানে বেশ কয়েকটি গেরিলা অপারেশনে তিনি অংশ নেন। স্বাধীনতার পর বাংলাদেশ বিদ্যুৎ উন্নয়ন বোর্ডে কর্মরত ছিলেন তিনি। কুমিল্লায় তত্ত্বাবধায়ক প্রকৌশলী হিসেবে কর্মরত থাকা অবস্থায় মারা যান।

## মুক্তিযুদ্ধে ভূমিকা
সিদ্ধিরগঞ্জ বিদ্যুৎকেন্দ্র আক্রমণ করতে ১৯৭১ সালে শীতের রাতে নিঃশব্দে শীতলক্ষ্যা নদীর পাড়ে সমবেত হন মমিনুল হক ভূঁইয়াসহ একদল মুক্তিযোদ্ধা। তারা সমবেত হয়েছিলেন ঢাকা-চট্টগ্রাম সড়কের বর্তমান কাঁচপুর সেতুর কাছে। তখন সেখানে সেতু ছিল না। তারা সেদিন বিদ্যুৎকেন্দ্রে গেরিলা অপারেশন করলেও মমিনুল হক ভূঁইয়া ও তার সহযোদ্ধারা সেখানে আক্রমণ চালাননি। তাদের মূল লক্ষ্য ছিল বিদ্যুৎকেন্দ্রের ট্রান্সফরমার বিস্ফোরকের সাহায্যে ধ্বংস করে সটকে পড়া। তবে আক্রান্ত হলে যুদ্ধের প্রস্তুতিও ছিল তাদের। দুঃসাধ্য ছিলো মিশনটি। পাকিস্তানি সেনারা টের পেলে মুক্তিযোদ্ধাদের সব পরিকল্পনাই বানচাল হয়ে যেত। সে জন্য মমিনুল হক ভূঁইয়া ও তার সহযোদ্ধারা সবাই ছিলেন সতর্ক। শেষ পর্যন্ত পাকিস্তানি সেনাদের ফাঁকি দিয়ে তিনি ও তার কয়েকজন সহযোদ্ধা কেন্দ্রের ভেতরে ট্রান্সফরমারের কাছে যেতে সক্ষম হন। বাকি ব্যক্তিরা বাইরে থাকেন তাদের নিরাপত্তায়। পিকে চার্জ নিয়ে গিয়েছিলেন তারা। সেগুলো ট্রান্সফরমারের গায়ে লাগিয়ে তারা কর্ডেক্স লাগান। কর্ডের মাঝ বরাবর ছিল ডেটোনেটর। সফলতার সঙ্গেই সব কাজ তারা শেষ করে সংযোগ তারে আগুন দেওয়ার কয়েক মিনিট পর বিদ্যুচ্চমকের মতো এক ঝলক আলো দেখা যায়। আর মূহুর্তেই প্রহরারত পাকিস্তানিদের হতবাক করে দিয়ে একের পর এক ঘটে বিকট বিস্ফোরণ। তারপর চারদিক নিকষ অন্ধকারে ছেয়ে যায়। সেদিন তাদের অপারেশনে ধ্বংস হয় সিদ্ধিরগঞ্জ বিদ্যুৎকেন্দ্রের চারটি ট্রান্সফরমার। এতে ঢাকা-নারায়ণগঞ্জের অনেক অংশে বিদ্যুৎ সরবরাহ বন্ধ হয়ে যায়।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:১৯৯৪-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
জিডোভুডিন

**জিডোভুডিন** (আইএনএন) অথবা **এজিডোথাইমিডিন** (**AZT**) (একে ZDVও বলা হয়ে থাকে) একটি নিউক্লিওসাইড অ্যানালগ রিভার্স ট্রান্সক্রিপটেজ ইনহিবিটর (NRTI)। এটি একধরনের অ্যান্টিরেট্রোভাইরাল ঔষধ যা এইচআইভি বা এইডস সংক্রমণে ব্যবহৃত হয়ে থাকে।

জিডোভুডিন হলো যুক্তরাষ্ট্র সরকারের অনুমোদিত প্রথম এইচআইভি থেরাপি। **রেট্রোভির** নামে এটি প্রথম বাজারে আসে। এইডস এর চিকিৎসায় এটি প্রথম ঔষধ যা রোগীর মধ্যে থাকা এইচআইভি ভাইরাসগুলোর রেপ্লিকেশন অনেকাংশে কমিয়ে দেয়। এর ফলে রোগীর শারীরিক অবস্থার এবং রোগ প্রতিরোধ ব্যবস্থারও উন্নতি হয়।. এছাড়া এটি এইচআইভি সংক্রমণ প্রতিরোধেও ব্যবহার করা হয়ে থাকে। যেমন, মা থেকে শিশুতে সংক্রমণ অথবা নিডল স্টিক থেকে সংক্রমণ। এইচআইভি রোগীরা এটি নিজেরাই ব্যবহার করতে পারে।

জিডোভুডিন এইচআইভি ভাইরাসের রেপ্লিকেশন খানিকটা বন্ধ করলেও পুরোপুরি বন্ধ করতে পারে না। এর ফলে, কিছুদিনের মধ্যেই এইচআইভি ভাইরাসটির রেজিস্ট্যান্ট স্ট্রেইন তৈরি হয়ে যায়। এজন্য জিডোভুডিন অন্যান্য অ্যান্টি-এইচআইভি ঔষধের সাথে কম্বিনেশন হিসেবে ব্যবহার করা হয়। কম্বিনেশনের অন্যতম থেরাপির নাম HAART (highly active antiretroviral therapy) থেরাপি।

এই কম্বিনেশন থেরাপিতে জিডোভুডিনের সাথে প্রায়ই থাকে কমবিভির এবং ট্রাইজিভির। প্রত্যহ দরকারি ওষুধের ক্ষেত্রে বিশ্ব স্বাস্থ্য সংস্থার একটি মডেল তালিকা আছে। এই ঔষধটি সেই তালিকার অন্তর্গত। 

## বাংলাদেশে জিডোভুডিনের মার্কেট প্রিপারেশন
বাংলাদেশে জিডোভুডিনের যেসব কমবিনেশন বাজারে রয়েছে তার একটি তালিকা দেওয়া হলো:

## আরও দেখুন
# এইচআইভি
# এইডস

## তথ্যসূত্র


বিষয়শ্রেণী:ঔষধ প্রস্তুতি ও ব্যবহার বিজ্ঞান
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:ঔষধ
বিষয়শ্রেণী:হেপাটোটক্সিন
তামাটে ঈগল

**তামাটে ঈগল** (বৈজ্ঞানিক নাম: *Aquila rapax*) বা **খয়েরি ঈগল** Accipitridae (অ্যাক্সিপিট্রিডি) গোত্র বা পরিবারের অন্তর্গত *[[Aquila]]* (অ্যাকিলা) গণের অন্তর্গত এক প্রজাতির বৃহদাকৃতির শিকারী পাখি। পূর্বে প্রজাতিটিকে নেপালি ঈগলের সাথে সম্পর্কযুক্ত বলে মনে করা হলেও আধুনিক গবেষণা বিভিন্ন শারীরবৃত্তিক বৈশিষ্ট্যের ভিত্তিতে এদের ভিন্ন প্রজাতি হিসেবে রায় দিয়েছে। জীনগত বৈশিষ্ট্যের ভিত্তিতেও এরা আলাদা প্রজাতি হিসেবে স্বীকৃতি পেয়েছে।

তামাটে ঈগলের বৈজ্ঞানিক নামের অর্থ লোভী ঈগল (লাতিন: *aquila* = ঈগল, *rapax* = লোভী)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। পরিযায়ী পাখি বলে সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৭৬ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।

বাংলাদেশের বন্যপ্রাণী আইনে এ প্রজাতিটি সংরক্ষিত।

## তথ্যসূত্র

বিষয়শ্রেণী:এশিয়ার পাখি
বিষয়শ্রেণী:আফ্রিকার পাখি
বিষয়শ্রেণী:শিকারী পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:আলজেরিয়ার পাখি
বিষয়শ্রেণী:অ্যাঙ্গোলার পাখি
বিষয়শ্রেণী:ঘানার পাখি
বিষয়শ্রেণী:বেনিনের পাখি
বিষয়শ্রেণী:বতসোয়ানার পাখি
বিষয়শ্রেণী:বুর্কিনা ফাসোর পাখি
বিষয়শ্রেণী:বুরুন্ডির পাখি
বিষয়শ্রেণী:ক্যামেরুনের পাখি
বিষয়শ্রেণী:মধ্য আফ্রিকা প্রজাতন্ত্রের পাখি
বিষয়শ্রেণী:চাদের পাখি
বিষয়শ্রেণী:কঙ্গো প্রজাতন্ত্রের পাখি
বিষয়শ্রেণী:গণতান্ত্রিক কঙ্গো প্রজাতন্ত্রের পাখি
বিষয়শ্রেণী:পাকিস্তানের পাখি
বিষয়শ্রেণী:নেপালের পাখি
বিষয়শ্রেণী:ইরানের পাখি
বিষয়শ্রেণী:জিম্বাবুয়ের পাখি
বিষয়শ্রেণী:১৮২৮-এ বর্ণিত পাখি
বিষয়শ্রেণী:ঈগল
বিষয়শ্রেণী:মধ্যপ্রাচ্যের পাখি
বিষয়শ্রেণী:দক্ষিণ এশিয়ার পাখি
এ কে এম আতিকুল ইসলাম

**এ কে এম আতিকুল ইসলাম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
এ কে এম আতিকুল ইসলামের পৈতৃক বাড়ি কুমিল্লা জেলার মুরাদনগর উপজেলার উত্তর নোয়াগাঁও গ্রামে। তার বাবার নাম এ কে এম সিরাজুল ইসলাম এবং মায়ের নাম নসিবা খাতুন। তার স্ত্রীর নাম মারুফা ইসলাম। তাদের দুই ছেলে এক মেয়ে।

## কর্মজীবন
১৯৭১ সালে শিক্ষার্থী ছিলেন এ কে এম আতিকুল ইসলাম। মুক্তিযুদ্ধ শুরু হলে ভারতে যান। প্রশিক্ষণ নিয়ে ৪ নম্বর সেক্টরের বড়পুঞ্জি ও জালালপুর সাব-সেক্টর এলাকায় যুদ্ধ করেন।

## মুক্তিযুদ্ধে ভূমিকা
১৯৭১ সালের ১০ আগস্ট মৌলভীবাজার জেলার বড়লেখা উপজেলার ভারত-বাংলাদেশ সীমান্ত অন্তর্গত লাতু রেলস্টেশনে আক্রমণ চালায় মুক্তিযোদ্ধাদের একটি দল। এখানে পাকিস্তানি সেনারা ঘাঁটি ছিলো। এ আক্রমণে মুক্তিযোদ্ধারা কয়েকটি দল ও উপদলে বিভক্ত ছিলেন যার মধ্যে একটি উপদলের নেতৃত্বে ছিলেন এ কে এম আতিকুল ইসলাম। তাদের সার্বিক নেতৃত্বে ছিলেন ক্যাপ্টেন আবদুর রব। পরিকল্পনা অনুযায়ী, এ কে এম আতিকুল ইসলামসহ মুক্তিযোদ্ধারা বিকেলে একযোগে আক্রমণ করলে দুই পক্ষে তুমুল যুদ্ধ শুরু হয়ে যায়। ১৫ মিনিট পর পাকিস্তানি সেনারা ঘাঁটি ছেড়ে পালিয়ে যেতে থাকে। ঘাঁটি দখল করে মুক্তিযোদ্ধারা সেখানে উড্ডীন পাকিস্তানি পতাকা নামিয়ে বাংলাদেশের পতাকা ওড়ান এবং অবস্থান নেন। অন্যদিকে লাতুতে পাকিস্তান সেনাবাহিনীর রিইনফোর্সমেন্ট যাতে না আসতে পারে, সে জন্য মুক্তিবাহিনীর একটি দল কাট অফ পার্টি হিসেবে নিয়োজিত ছিল। তারা বড়লেখা থেকে রিইনফোর্স হিসেবে আগত পাকিস্তানি সেনাবাহিনীকে প্রতিরোধ করতে না পারায় লাতু ঘাঁটি দখলকারী মুক্তিযোদ্ধারা বেশ সংকটে পড়েন। পাকিস্তান সেনাবাহিনীর নতুন এ দল লাতুতে অবস্থানরত মুক্তিযোদ্ধাদের ওপর ব্যাপক শেলিং শুরু করে। এ কে এম আতিকুল ইসলামসহ মুক্তিযোদ্ধারা এতে বিচলিত না হয়ে সাহসিকতার সঙ্গে পাল্টা আক্রমণ মোকাবিলা করেন। তবে একসময় মুক্তিযোদ্ধারা বাধ্য হয়ে পশ্চাদপসরণের সিদ্ধান্ত নেন। ঘাঁটি দখল করে তারা তা নিজেদের নিয়ন্ত্রণে রাখতে ব্যর্থ হলেও এ ঘটনা পাকিস্তানিদের মনোবলে যথেষ্ট চিড় ধরায়।

## পুরস্কার ও সম্মাননা
* বীর প্রতীক

## তথ্যসূত্র

## বহি:সংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বনমালী

**বনমালী** (Nuthatch) একদল মাঝারি আকৃতির পোকাশিকারী বৃক্ষচর পাখি। এরা সকলেই Sittidae (সিটিডি) গোত্র বা পরিবারের অন্তর্গত *Sitta* (সিটা) গণের অন্তর্ভুক্ত। এদের দেহ আঁটসাঁট, লেজ খাটো, ঠোঁট বড় ও লম্বা। পা বড় ও বলিষ্ঠ; গাছ বা পাথরের গা বেয়ে ওঠার উপযোগী। বনমালী সরল, তীক্ষ্ন ও উচ্চস্বরে ডাকে। বেশিরভাগ প্রজাতির উপরিভাগ ধূসরাভ বা নীলচে বর্ণের। প্রায় সব প্রজাতির চোখে কালো পট্টি থাকে।

## প্রজাতি
দক্ষিণ ও দক্ষিণ-পূর্ব এশিয়ায় সবচেয়ে বেশি বনমালী প্রজাতির বসবাস। ১৫ প্রজাতির বাস এ অঞ্চলে।



## তথ্যসূত্র

বিষয়শ্রেণী:শ্রেণিবিন্যাস অনুযায়ী পাখি
গাউছিয়া ইসলামিয়া ফাযিল (ডিগ্রী) মাদ্রাসা

**গাউছিয়া ইসলামিয়া ফাযিল (ডিগ্রী) মাদরাসা** বাংলাদেশের ঢাকায় অবস্থিত একটি ধর্মীয় শিক্ষা প্রতিষ্ঠান। ১৯৭৯ সালে প্রতিষ্ঠিত একটি স্থানীয় মক্তব থেকে এই প্রতিষ্ঠানটি ১৯৮২ সালে ইবতেদায়ী মাদ্রাসা হয়ে ১৯৯৮ সালে ফাজিল শ্রেণীতে পাঠ দান করার অনুমতি লাভ করে।

## অবস্থান
এটি ঢাকা শহরের মোহাম্মদপুরের জহুরী মহল্লায় অবস্থিত।

## নামকরণ ও ইতিহাস
মোহাম্মদপুরের জহুরী মহল্লায় জনাব গোলাম মোস্তফা ও স্থানীয়দের উদ্যোগে গড়ে উঠে গাউছিয়া ইসলামিয়া ফাযিল (ডিগ্রী) মাদরাসা। প্রথম দিকে মসজিদের বারান্দায় মক্তবের মাধ্যমে ছাত্র ছাত্রীদের শিক্ষা দেওয়া হয়। পরবর্তীতে ১৯৭৯ সালে মক্তবকে মসজিদ থেকে আলাদা করে একটি টিনশেড ঘর নির্মাণ করা হয়। ১৯৮৭ সালে মাদরাসাটিকে দাখিল পর্যায়ে উন্নীত করে বাংলাদেশ মাদরাসা শিক্ষা বোর্ডের আওতাভূক্ত হয়। ১৯৯৩ এর ১লা জুলাই প্রতিষ্ঠানটি এম.পি.ও ভুক্ত প্রতিষ্ঠান হিসেবে বাংলাদেশ সরকারের শিক্ষা মন্ত্রণালয় কর্তৃক তালিকাভুক্ত হয় এবং ১৯৯৫ সালে আলিম ও ১৯৯৮ সালে এতে ফাযিল শ্রেণি খোলা হয়।

## অবকাঠামো
মকতবের জন্য ১৯৭৯ সালে নির্মিত টিনশেড ঘর দিয়েই ইবতেদায়ী মাদরাসার কার্যক্রম শুরু হয়। মাদরাসার জন্য বরাদ্দকৃত জমির পরিমাণ ছিল ১৩ শতক। মসজিদের পাশ ঘেঁষে দক্ষিণ পাশেই ছিল এর অবস্থান। মকতব ও পরবর্তীকালে ইবতেদায়ীর ঘরটি ছিল পূর্বমুখী করে ঠিক পশ্চিম পাশে অবস্থিত। এরপর ১৯৮৭ সালে দাখিলের কার্যক্রম শুরুর প্রাক্কালে মাদরাসার জায়গায় নির্দিষ্ট ভাড়ার বিনিময়ে একটি ঘর মাদরাসার তহবিল হতে ক্রয় করে মাদরাসায় একীভূত করা হয়। এরপর ১৯৯৫-৯৬ অর্থ বছরে সরকারের ফ্যাসিলিটিজ বিভাগ হতে একাডেমিক ভবন নির্মাণের জন্য ১৭,০৭,৮৫১ টাকা বরাদ্দ হয়। পরবর্তীতে অধ্যক্ষের কার্যালয়সহ পূর্ব পাশের তিন তলা বিশিষ্ট বর্ধিত অংশটি নির্মিত হয়। ২০১৫ সালে মাদরাসাটিকে ৬তলা বানানোর কাজ শুরু হয়।

## সাফল্য
২০০১ সালে এ প্রতিষ্ঠানটি ভাল ফলাফলের জন্য ‘জাতীয় শিক্ষা সপ্তাহ’ উপলক্ষে বাংলাদেশ সরকার কর্তৃক ‘শ্রেষ্ঠ শিক্ষা প্রতিষ্ঠান’ সনদ লাভ করে। ২০০৫ সালের দাখিল পরীক্ষায় সামগ্রিক ফলাফল বিচারে গাউছিয়া মাদরাসা ছিল ঢাকার মধ্যে ৫ম অবস্থানে। 

## পরিচালনা পর্ষদ (উল্লেখযোগ্য)
০১. মরহুম মো. শামসুর রহমান, বিশিষ্ট ব্যবসায়ী ও সমাজ সেবক;  

০৩. মরহুম শাহ্ হোসেন ইকবাল, বিশিষ্ট আয়কর আইনজীবী; 

০৪. মরহুম মো. মোস্তফা পাটেওয়ারী,  বীর মুক্তিযোদ্ধা ও বিশিষ্ট সমাজসেবক; স

## তথ্যসূত্র

## বহিঃসংযোগ

বিষয়শ্রেণী:ঢাকা জেলার আলিয়া মাদ্রাসা
বিষয়শ্রেণী:ঢাকা জেলার মহাবিদ্যালয়
মিচেল ম্যাকক্লেনাগান

**মিচেল জন ম্যাকক্লেনাগান** (; জন্ম: ১১ জুন, ১৯৮৬) হকস বে এলাকার হ্যাস্টিংসে জন্মগ্রহণকারী নিউজিল্যান্ডের বিশিষ্ট আন্তর্জাতিক ক্রিকেটার। নিউজিল্যান্ড দলে তিনি মূলতঃ বামহাতি ফাস্ট বোলাররূপে খেলে থাকেন। সেন্ট্রাল ডিস্ট্রিক্টস স্ট্যাগসের পক্ষে প্রথম-শ্রেণীর ঘরোয়া ক্রিকেটে অংশগ্রহণ করছেন 
**মিচেল ম্যাকক্লেনাগান**।

## খেলোয়াড়ী জীবন
২০০৯ সালে প্রথম-শ্রেণীর বাইরের খেলায় তিনি নিউজিল্যান্ডের উদীয়মান খেলোয়াড়দের নিয়ে গড়া একাদশে অংশগ্রহণ করে ইংল্যান্ড লায়ন্সের বিরুদ্ধে ৩৬ রানের বিনিময়ে ৫ উইকেট দখল করেন।

১ ফেব্রুয়ারি, ২০১৬ তারিখে নিউজিল্যান্ড ক্রিকেট কর্তৃপক্ষ কর্তৃক ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ১৫-সদস্যের নিউজিল্যান্ড দলে তাকেও অন্তর্ভুক্ত করে। সুপার টেন পর্বে দলের দ্বিতীয় খেলায় জয়লাভে প্রভূতঃ সহায়তা করেন। ১৮ মার্চ, ২০১৬ তারিখে ধর্মশালার এইচপিসিএ স্টেডিয়ামে চিরপ্রতিদ্বন্দ্বী অস্ট্রেলিয়ার বিপক্ষে ৩/১৭ বোলিং পরিসংখ্যান গড়ে দলকে ৮ রানে জয়লাভ করান। খেলায় তিনি ম্যান অব দ্য ম্যাচের পুরস্কার পান।

## তথ্যসূত্র

## আরও দেখুন
* মার্টিন ক্রো
* ২০১৬ আইসিসি বিশ্ব টুয়েন্টি২০
* নিউজিল্যান্ড জাতীয় ক্রিকেট দল

## বহিঃসংযোগ
* Cricinfo: Mitchell McClenaghan

বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:অকল্যান্ডের ক্রিকেটার
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:ওরচেস্টারশায়ারের ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:সেন্ট লুসিয়া কিংসের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:বিশ্ব একাদশ টুয়েন্টি২০ আন্তর্জাতিক ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:নর্থ আইল্যান্ডের ক্রিকেটার
বিষয়শ্রেণী:ওতাগোর ক্রিকেটার
নাথান ম্যাককুলাম

**নাথান লেসলি ম্যাককুলাম** (; জন্ম: ১ সেপ্টেম্বর, ১৯৮০) নিউজিল্যান্ডের আন্তর্জাতিক ক্রিকেটার। ডানহাতে ব্যাটিংয়ে অভ্যস্ত নিম্নসারির ব্যাটসম্যান এবং ডানহাতে অফ ব্রেক বোলিং করে থাকেন। নিউজিল্যান্ড দলের হয়ে টুয়েন্টি২০ আন্তর্জাতিক ও একদিনের আন্তর্জাতিক ক্রিকেট খেলছেন।

## খেলোয়াড়ী জীবন
১৯৯৯-২০০০ মৌসুমে ওতাগো’র পক্ষে প্রথম-শ্রেণীর ক্রিকেটে অভিষিক্ত হন। ২০০৭ সালে চ্যাম্পিয়ন্স ট্রফি’র জন্যে ৩০-সদস্যের দলে নিজ ওতাগো দলের খেলোয়াড় ওয়ারেন ম্যাকস্কিমিং এবং ব্র্যাডলি স্কটের সাথে তিনিও মনোনীত হন। কিন্তু চূড়ান্ত দলে মনোনীত হতে পারেননি। ১৯ সেপ্টেম্বর, ২০০৭ তারিখে দক্ষিণ আফ্রিকায় অনুষ্ঠিত টুয়েন্টি২০ বিশ্বকাপে দক্ষিণ আফ্রিকার দলের বিপক্ষে টুয়েন্টি২০ আন্তর্জাতিকে অভিষেক ঘটে ম্যাককুলামের। ৮ সেপ্টেম্বর, ২০০৯ তারিখে কলম্বোয় অনুষ্ঠিত একদিনের আন্তর্জাতিকে শ্রীলঙ্কার বিরুদ্ধে প্রথমবারের মতো অংশ নেন। অদ্যাবধি তিনি কোন টেস্ট ক্রিকেট খেলেননি। তারপরও উপমহাদেশে অনুষ্ঠিত সংক্ষিপ্ত ধরনের আইসিসি ক্রিকেট বিশ্বকাপের অন্যতম খেলোয়াড় ছিলেন তিনি।

## অন্যান্য
ক্রিকেটে মনোনিবেশের পূর্বে তিনি ক্যাভারশ্যাম এএফসি দলের স্ট্রাইকার ছিলেন। ১৯৯৯ সালে ১৯ গোল করে ফুটবলসাউথ প্রিমিয়ার লিগের গোল্ডেন বুট পুরস্কার লাভ করেন। ২০০৪ সালে ফুটবল ক্লাব ত্যাগ করে স্বল্পকালীন সময়ের জন্য মসজিয়েল ফুটবল দলের হয়ে খেলেন। এরপর তিনি পুরোপুরি ক্রিকেট জীবনে চলে আসেন।

## তথ্যসূত্র

## বহিঃসংযোগ
* 
* 
* Nathan L McCullum  at the New Zealand Cricket Players Association

বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:নিউজিল্যান্ডীয় ফুটবলার
বিষয়শ্রেণী:ওতাগোর ক্রিকেটার
বিষয়শ্রেণী:সিডনি সিক্সার্সের ক্রিকেটার
বিষয়শ্রেণী:পুণে ওয়ারিয়র্স ইন্ডিয়ার ক্রিকেটার
বিষয়শ্রেণী:গ্ল্যামারগনের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:ডুনেডিন থেকে আগত ক্রিকেটার
বিষয়শ্রেণী:সেন্ট লুসিয়া কিংসের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:সাউথ আইল্যান্ডের ক্রিকেটার
বিষয়শ্রেণী:পুরুষ ফুটবল আক্রমণভাগের খেলোয়াড়
ঢাকা-সিলেট মহাসড়ক

**এন২** বাংলাদেশের জাতীয় মহাসড়ক যা রাজধানী ঢাকা এবং সিলেট বিভাগের শহর তামাবিলকে সংযুক্ত করেছে। এটি সিলেট শহর অতিক্রম করেছে এবং নারায়ণগঞ্জ, নরসিংদী, কিশোরগঞ্জ, ব্রাহ্মণবাড়িয়া, হবিগঞ্জ এ জেলাগুলোকে সংযুক্ত করেছে। এটি **ঢাকা-সিলেট মহাসড়ক** ও **সিলেট-তামাবিল মহাসড়ক** নামে পরিচিত। এটি এশিয়ান হাইওয়ে নেটওয়ার্ক এএইচ১ এবং এএইচ২-এর অংশ।

## এন২ রুট

## তথ্যসূত্র

## বহিঃসংযোগ

বিষয়শ্রেণী:বাংলাদেশের জাতীয় মহাসড়ক
যৌনপল্লি

thumb|250px|জোয়াকিম বেউক্লেয়ার, পতিতালয়, ১৫৬২
**যৌনপল্লি** (**গণিকালয়**, **বেশ্যালয়**, **খানকিপাড়া**, **পতিতাপল্লি** বা **পতিতালয়** নামেও পরিচিত), হলো পেশাদার যৌনকর্ম পরিচালনার উদ্যেশ্যে ব্যবহৃত কোন বাড়ী, স্থান বা স্থাপনা কিংবা কোন পল্লি। এটি এমন একটি জায়গা যেখানে মানুষ টাকার বিনিময়ে কোনো যৌনকর্মীর সাথে যৌন সঙ্গমের উদ্দেশ্যে আসে। অন্ন সংস্থানের জন্য টাকার বিনিময়ে স্বেচ্ছায় বা অনিচ্ছায় অন্যকে যৌনতৃপ্তি যারা দেয় তাদেরকে আমরা যৌনকর্মী বলে থাকি। সাধারণত যে স্থানে যৌনর্মীদের অবস্থান সে স্থানকেই যৌনপল্লি বলা হয়। প্রত্যেক যৌনকর্মীকেই কোন না কোন সর্দারনী বা বাড়িওয়ালীর তত্বাবধানে থাকতে হয়। এসব সর্দারনীর দায়িত্বে ৫ থেকে ৫০ জন করে যৌনকর্মী থাকে। অনেক দেশের আইনে যৌনপল্লি বৈধ আবার অনেক দেশের আইনে এটি অবৈধ বা নিয়ন্ত্রিত। যেখানে পেশাদার যৌনকর্ম বা যৌনপল্লি নিষিদ্ধ সেখানে বিভিন্ন ব্যবসা যেমন ম্যাসেজ পার্লার, বার ইত্যাদির আড়ালে পেশাদার যৌনকর্ম চলে।

## বিস্তার
এক সময় পতিতাবৃত্তি কেবল পতিতালয়ে আবদ্ধ ছিল। ফলে সে সময় পতিতাদের সংখ্যা নিরূপণ করা সহজ ছিল। বর্তমানে ভাসমান বা অনিবন্ধিত বা খণ্ডকালীন দেহব্যবসায়ীর সংখ্যা ব্যাপকভাবে বৃদ্ধি পেয়েছে। স্থানীয় কিছু এনজিওর হিসাবে মতে ২০০৮ সালে পতিতার সংখ্যা ছিল প্রায় ১ লাখ। ২০১৬ সালে ইউএনএইডস এর হিসাবে এই সংখ্যাটি দাঁড়ায় ১ লক্ষ ৪০ হাজারে।

বাংলাদেশের বিভিন্ন স্থানে পতিতালয় আছে। এর মধ্যে দৌলতদিয়া পতিতালয় বৃহত্তম। এটি পৃথিবীর বড় কয়েকটি পতিতালয়ের মধ্যে একটি। বেশিরভাগ মেয়েদেরকে তাদের নিজের ইচ্ছার বিরুদ্ধে পতিতালয়ে কাজ করতে হয়। কারণ এই অন্ধকার জগত থেকে বেশিরভাগ মেয়ে বের হতে চাইলেও তারা বের হতে পারে না।

## বাংলাদেশের পতিতালয়
সরকারী অনুমোদনে পরিচালিত বাংলাদেশের কিছু বিখ্যাত পতিতালয় হলোঃ

# দৌলতদিয়া পতিতালয়
# কান্দাপাড়া পতিতালয়
# টানবাজার পতিতালয়
# গাঙ্গিনাপাড় পতিতালয়
# রথখোলা পতিতালয়
# সন্ধ্যাবাজার পতিতালয়

## আরও দেখুন

* যৌনকর্মী
* বাংলাদেশে পতিতাবৃত্তি

## তথ্যসূত্র

## বহিঃসংযোগ

* "পতিতালয়ের ভিতরে"—তিনটি পতিতালয়ের মালিকদের সাথে রিচার্ড ফিদলারের সাক্ষাৎকার, জুন, ২০০৬ সালে, এবিসি লোকাল রেডিওতে প্রচারিত। (অডিও ডাউনলোড উপলব্ধ)


বিষয়শ্রেণী:যৌনশিল্প
খন্দকার সিদ্দিক-ই-রাব্বানী

**খন্দকার সিদ্দিক-ই-রাব্বানী** একজন বাংলাদেশী বিজ্ঞানী এবং উদ্ভাবক। তিনি ঢাকা বিশ্ববিদ্যালয়ের বায়োমেডিকেল ফিজিক্স অ্যান্ড টেকনোলজি বিভাগের প্রতিষ্ঠাতা।

## জীবনী
রাব্বানী ১৯৭০ সালে ঢাকা বিশ্ববিদ্যালয়ের পদার্থবিজ্ঞান বিভাগ থেকে বিএসসি ডিগ্রি লাভ করেন। ১৯৭২ সালে পাকিস্তানের ইসলামাবাদ বিশ্ববিদ্যালয় থেকে পদার্থবিজ্ঞানে এমএসসি ডিগ্রি অর্জন করেন। তিনি কমনওয়েলথ বৃত্তি নিয়ে ইউনিভার্সিটি অব সাউথহ্যাম্পটন এ পড়তে যান এবং ১৯৭৮ সালে মাইক্রোইলেক্ট্রনিক্সে পিএইচডি ডিগ্রি অর্জন করেন। ১৯৭৮ সালে ঢাকা বিশ্ববিদ্যালয়ের পদার্থবিজ্ঞান বিভাগে সহকারী অধ্যাপক হিসেবে যোগদান করেন। ১৯৮৫ সালে সহযোগী অধ্যাপক এবং ১৯৮৮ সালে পূর্ণ অধ্যাপক পদে উন্নীত হন। ২০০৬ থেকে ২০০৭ সাল পর্যন্ত ইসলামিক ইউনিভার্সিটি অব টেকনোলজিতে ভিজিটিং অধ্যাপক হিসেবে কাজ করেন। ২০০৮ সালে বায়োমেডিকেল ফিজিক্স অ্যান্ড টেকনোলজি বিভাগ প্রতিষ্ঠা করেন। 

## প্রকাশনা

## উল্লেখযোগ্য আবিষ্কার
* গ্রামীণ এলাকায় নিরাপদ পানির জন্য কম খরচে সোলার ওয়াটার পেস্টুরাইজার
* অতিরিক্ত ঘামের চিকিৎসার জন্য ইলেকট্রিকাল থেরাপি ডিভাইস
* কম্পিউটারাইজড ইএমজি ডিভাইস
* ডায়নামিক পেডোগ্রাফ
* ডিজিটাল মাইক্রোস্কোপ
* ইলেক্ট্রো-হেলথ ডিভাইস 
* ইন্ট্রা-অপারেটিভ নিউরোমনিটর
* টেলিমেডিসিন প্রযুক্তিযুক্ত ডায়াগনস্টিক ডিভাইস

## সদস্য
* National Fellow for Advanced Research, Asiatic Society of Bangladesh (1995)
* Junior Associate, International Centre for theoretical Physics (ICTP), Trieste, Italy. (1982-1990)
* Member, IEEE Engineering in Medicine and Biology Society (1992-2004).
* Member, Bangladesh Electronic Society.
* Member, Bangladesh Physical Society.
* Member, Bangladesh Renewable Energy Society

## পুরস্কার ও সম্মাননা
* Bangladesh Academy of Sciences (BAS) - Third World Acad. of Sc. (TWAS) Gold Medal for Physical Sciences, Junior group, 1990.
* Bangladesh Academy of Sciences (BAS) Gold Medal for Physical Sciences, Senior group, 2008 
* বাইবিটের প্রতিষ্ঠাতা হিসেবে স্বাস্থ্যে আইডিএলসি-প্রথম আলো এসএমই পুরস্কার–২০২১। 

## তথ্যসূত্র

## বহিঃসংযোগ

 প্রফেসর রাব্বানীর হাত ধরে টেলিমেডিসিনে বিশ্বের শীর্ষে বাংলাদেশ, বাংলাদেশ প্রতিদিন, ২৭ অক্টোবর, ২০১৮। পত্রিকার সাথে সংযুক্ত ট্যাবলয়েড ' শনিবারের সকাল '- এর পৃষ্ঠা ৭।

বিষয়শ্রেণী:১৯৫০-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী পদার্থবিজ্ঞানী
বিষয়শ্রেণী:বাংলাদেশী প্রকৌশলী
বিষয়শ্রেণী:জীবিত ব্যক্তি
বিষয়শ্রেণী:সাউদাম্পটন বিশ্ববিদ্যালয়ের প্রাক্তন শিক্ষার্থী
ফ্লিপ

[thumb|A [front aerial performed as part of an acro dance routine.]]
thumb|পশ্চাত ফ্লিপ
**ফ্লিপ** বা () এমন একটি শারীরিক কসরত যেখানে একজন ব্যক্তি লাফিয়ে শুন্যে উঠে এবং ব্যক্তি শুন্যে অবস্থানকালেই তার সম্পূর্ণ দেহ নিয়ে এক বা একাধিক ঘূরপাক সম্পন্ন করেন।
এই কসরত আক্রো নৃত্য, জিমন্যাস্টিকস, পার্কোর, ফ্রী রানিং ইত্যাদী ক্ষেত্রে প্রদর্শন করা হয়ে থাকে।
এছাড়া ফ্রিস্টাইল বিএমএক্স এর ক্ষেত্রে একটি গাড়ি বা মটরসাইকেল আরোহী তার যান সহ শুন্যে ঘূরপাক সম্পন্ন করে থাকে।
ফ্লিপ স্থির দাঁড়ানো অবস্থান থেকে বা অন্য কোন শারীরিক কসরত যেমন রাউন্ডঅফ বা হ্যান্ডস্প্রিং এর অব্যহিত পরেই হতে পারে এবং এসকল ক্ষেত্রে প্রধান সুবিধা হল এতে কৌণিক ভরবেগের পরিমাণ বৃদ্ধি পায় এবং শুন্যে সহজে ঘূরপাক খাওয়া সম্ভব হয়।
সাধারনভাবে ব্যক্তিটি লাফদিয়ে শুন্যে অবস্থানকালে হাত দ্বারা মাটি স্পর্শ করে না এবং লাফ সঠিকভাবে সম্পন্ন করার পর পায়ের মাধ্যমেই মাটিতে নেমে দাঁড়ায়।
## প্রকারভেদ
জিমনেসটিকসে কয়েকটি নির্দিষ্ট প্রক্রিয়াকেই কেবল ফ্লিপ বলা হলেও পার্কোর, ফ্রী রানিং এর ক্ষেত্রে অসংখ্য সন্ঞালনকে এই নামে অভিহিত করা হয়ে থাকে। সাধারনত লাফের দিক বিবেচনা করে এর বিভিন্ন নাম দেয়া দেয়া হয়ে থাকে। যেমন **পার্শ্ব ফ্লিপ (Side Flip)**, **সম্মুখ ফ্লিপ (Front Flip)** বা **পশ্চাত ফ্লিপ (Back Flip)**।
এছাড়া **দেয়াল ফ্লিপ (Wall Flip)** নামে একটি বিশেষ ফ্লিপ করা হয় যেখানে কসরতকারী তার সম্মুখস্ত উলম্ব দেয়ালে দৌড়ে কিছুদুর উঠে এবং এরপর শরীরকে শুন্যে ছুড়ে দিয়ে এক বা একাধিক ঘূর্নন সম্পন্ন করে মাটিতে অবতরন করে।
## তথ্যসূত্র

বিষয়শ্রেণী:শারীরিক কসরত
বিষয়শ্রেণী:নৃত্য
বিষয়শ্রেণী:খেলাধুলা পরিভাষা
ভিত্তোরিয়া এস.পি.এ.

thumb|right|200px|ভিত্তোরিয়া বাইসাইকেল টায়ার
**ভিত্তোরিয়া এস.পি.এ.** () ১৯৫৩ সালে প্রতিষ্ঠিত একটি ইতালীয় বাইসাইকেল টায়ার প্রস্তুতকারী কোম্পানি। কোম্পানী বিশ্বে ১০০০-এরও বেশি কর্মী আছে, ৫ মিলিয়ন টায়ার উৎপাদন করে এবং গিয়েগের পাহাড়ি সাইকেলের টায়ার উৎপাদন করে। বিশ্বজুড়ে তাদের সুবিধার অন্তর্ভুক্ত:
* ভিত্তোরিয়া এস.পি.এ., মাদনে, ইতালিতে
** ভিত্তোরিয়া ইন্ডাস্ট্রিজ নর্থ আমেরিকা ইনক., ওকলাহোমা সিটি, মার্কিন যুক্তরাষ্ট্রে
** লায়ন টায়ারস (থাইল্যান্ড) কো., লি., ব্যাংকক, থাইল্যান্ডে
** ভিত্তোরিয়া ইন্ডাস্ট্রিজ লি., হংকং
** ভিত্তোরিয়া লজিস্টিক তাইওয়ান, তাইপেই, তাইওয়ানে

## আরও দেখুন
* বাইসাইকেল যন্ত্রাংশের তালিকা
* ইতালীয় কোম্পানির তালিকা

## তথ্যসূত্র

## বহিঃসংযোগ
* ভিত্তোরিয়া কর্পোরেট ওয়েবসাইট

বিষয়শ্রেণী:টায়ার নির্মাতা
বিষয়শ্রেণী:সাইকেলের যন্ত্রাংশ নির্মাতা
বিষয়শ্রেণী:ইতালীয় ব্র্যান্ড
বিষয়শ্রেণী:১৯৫৩-এ প্রতিষ্ঠিত
বিষয়শ্রেণী:১৯৫৩-এ ইতালিতে প্রতিষ্ঠিত
বিষয়শ্রেণী:লম্বারদি ভিত্তিক কোম্পানি
বিষয়শ্রেণী:ইতালির টায়ার প্রস্তুতকারক
বিষয়শ্রেণী:ইতালীয় মার্কা
সিস্টেমা

**সিস্টেমা** ( আক্ষরিক অর্থে বোঝায় সিস্টেম বা পদ্ধতি) একটি রাশিয়ান মার্শাল আর্ট। হাতাহাতি যুদ্ধ, আঁকড়িয়ে ধরা, ছুরি যুদ্ধ এবং গোলাগুলির প্রশিক্ষণ এই মার্শাল আর্টের প্রশিক্ষণের অন্তর্ভুক্ত। কাতা বাদে জরুরি অবস্থায় করনাবলি এবং মুষ্টিযুদ্ধের মহড়া দেয়া হয়। শরীরের ছয়টা অংশে (কনুই, ঘাড়, হাঁটু, কোমর, ankles, এবং কাঁধ) চাপ, আঘাত এবং অস্ত্র অ্যাপ্লিকেশনের মাধ্যমে প্রধানত দৃষ্টি নিবদ্ধ করে।

সিস্টেমা প্রায়ই বিজ্ঞপিত হয় কিছু রাশিয়ান বিশেষ বাহিনী ইউনিট দ্বারা নিযুক্ত একটি মার্শাল আর্ট হিসেবে, কিন্তু বিশেষ বাহিনীর কর্মিবৃন্দের মাঝে সিস্টেমা অনুশীলনকারীরা একটি ছোট অনুপাতে অন্তর্ভুক্ত।

## তথ্যসূত্র

## বহিঃসংযোগ
* Combat Lab Russian Martial Arts Northwest blog and video libraries(English)
* Pramek - a hybrid system combining Russian style with Western combatives (English)
* Systema Belgium  (English)
* Systema UK articles, video clips, UK training, DVDs and more (English)
* Systema RMA Serbia, Belgrade (Serbian, English)
* Systema Training Roma (Italian, English)
* Systema Taipei (Chinese and English)
* Systema Hong Kong (Chinese and English)
* Systema Scotland (English)
* Systema St. Louis (English)
* Dutch Systema Association
* Systema klub RMA Split - Split/Croatia
* Combat Systema - hybrid system by Kevin Secours (English, French)

বিষয়শ্রেণী:সমরকলা
কাপাপ

**কাপাপ** (), *ক্রেভ পানিম এল পানিম* এর একটি আদ্যক্ষর যার অনুবাদ "মুখোমুখি যুদ্ধ" যেটি আত্মরক্ষামূলক কৌশল এবং হাতাহাতি যুদ্ধ স্বপ্রতিরক্ষার ঘনিষ্ঠ চতুর্থাংশ যুদ্ধ সিস্টেম।

## আধুনিক দিনে ব্যবস্থা
কাপাপ বিশ্বের অনেক ক্রেভ মাগা বিদ্যালয় থেকে নিজের পার্থক্য বুঝাতে আজ বহুল ব্যবহৃত একটি শব্দ। লেফটেন্যান্ট কর্নেল ছাইম পিয়ার, সায়েরেত মাতকাল এর ২১৬ ইউনিট আন্তর্জাতিক কাপাপ ফেডারেশনের প্রধান।

## আরও দেখুন
* ক্রেভ মাগা
* সায়েরেত মাতকাল (Special Forces Unit of Lt. Co. Chaim Pe'er, Head of the International KAPAP Federation)
* ইয়ামাম (পুলিশ ইউনিট বিশেষ বাহিনী)

## তথ্যসূত্র

## উৎস
* Palmach online Museum
* Historical Kapap site
* History of Lotar/Kapap
* Inside Israel Article by Black Belt Magazine

## বহিঃসংযোগ
* International KAPAP Federation 
* http://www.kapapuk.com 
* KAPAP ACADEMY LLC
* International KAPAP Union

বিষয়শ্রেণী:সমরকলা
বিষয়শ্রেণী:ইসরায়েলের মার্শাল আর্ট
ফোক্সওয়াগেন

**ফোক্সওয়াগেন** একটি জার্মান মোটরগাড়ী নির্মাতা প্রতিষ্ঠান। ফোক্সওয়াগেন জার্মানির বৃহত্তম এবং বিশ্বের দ্বিতীয় বৃহত্তম গাড়ি নির্মাতা। এর সদর দপ্তর জামার্নির উল্ফস্‌বুর্গে। জার্মান ভাষায় ফোক্সওয়াগেন (Volkswagen)) দ্বারা জনগণের গাড়ি বোঝানো হয়। ফোক্সওয়াগেন কোম্পানীর বর্তমান স্লোগান “দাস অতো” (দ্য কার)। এ কোম্পানী বিভিন্ন ব্র্যান্ডের গাড়ীর মধ্যে রয়েছে ফোক্সওয়াগেন, ক্স্যানিয়া, নিওপ্ল্যান, মান, আউডি, স্কোডা, বেন্টলি, পোর্শ ও ল্যাম্বরগিনি। ফোক্সওয়াগেন  বর্তমানে বিভিন্ন ব্র্যান্ডের ৫০টিরও বেশি মডেল তৈরী ও বাজারজাত করে থাকে। ফোক্সওয়াগেন  বিটল মডেলটি এর অদ্ভুত আকৃতির জন্য দীর্ঘকাল প্রসিদ্ধ ছিল। 
## কার্যক্রম
### বিশ্বব্যাপী উপস্থিতি
১৯৩৭-এ জার্মানিতে এ কোম্পানিটি স্থাপিত হয়। এর সদর দপ্তর জামার্নির উল্ফস্‌বুর্গে। তবে বর্তমান বিশ্বের বিভিন্ন প্রান্তে ফোক্সওয়াগেন গাড়ির নির্মাণ ও সংযোজনের কারখানা রয়েছে। জার্মানি, মেক্সিকো, স্লোভাকিয়া, চীন, ভারত, ইন্দোনেশিয়া, রাশিয়া, ব্রাজিল, আর্জেন্টিনা, পর্তুগাল, স্পেন, পোল্যান্ড, বসনিয়া অ্যান্ড হার্জেগোভিনা এবং দক্ষিণ আফ্রিকায় ফোক্সওয়াগেনের কারখানা স্থাপন করা হয়েছে।

## ক্লিন ডিজেল
২০০৩ সাল থেকে ফোক্সওয়াগেন ইউরোপিয়ান বাজারের জন্ নিম্ন মাত্রার সালফারযুক্ত ডিজেল যুক্ত ইঞ্জিন বিক্রি করছে ইউরোপিয়ান বাজারের জন্য। ডিজেল ইঞ্জিনের জন্য টার্বোচার্জড ডিরেক্ট ইঞ্জেকশন নির্মাণ করেছে।

## বর্তমান মডেলসমূহ
এ কোম্পানী বিভিন্ন ব্র্যান্ডের গাড়ীর মধ্যে রয়েছে ফোক্সওয়াগেন, ক্স্যানিয়া, নিওপ্ল্যান, মান, আউডি, স্কোডা, বেন্টলি, পোর্শ ও ল্যাম্বরগিনি। ফোক্সওয়াগেন  বর্তমানে বিভিন্ন ব্র্যান্ডের ৫০টিরও বেশি মডেল তৈরী ও বাজারজাত করে থাকে। ফোক্সওয়াগেন  বিটল মডেলটি এর অদ্ভুত আকৃতির জন্য দীর্ঘকাল প্রসিদ্ধ ছিল।

### GTI models

### R models

## তথ্যসূত্র

## বহিঃসংযোগ
* Volkswagen.com Volkswagen Cars Worldwide portal
* Volkswagen Classic 

বিষয়শ্রেণী:১৯৩৭-এ প্রতিষ্ঠিত জার্মান কোম্পানি
বিষয়শ্রেণী:জার্মানির গাড়ি প্রস্তুতকারক


বিষয়শ্রেণী:জার্মান মার্কা
বিষয়শ্রেণী:লোয়ার সাক্সওনি ভিত্তিক কোম্পানি
বিষয়শ্রেণী:১৯৩৭-এ প্রতিষ্ঠিত যানবাহন প্রস্তুতকারক কোম্পানি
বিষয়শ্রেণী:গাড়ির মার্কা
আবদুল খালেক

**আবদুল খালেক** (জন্ম: ১ মার্চ ১৯২৭- মৃত্যু: ১০ জুন ২০১৩) বাংলাদেশ পুলিশের প্রথম পুলিশ মহাপরিদর্শক-ইন্সপেক্টর জেনারেল অব পুলিশ (আইজিপি) ও প্রথম স্বরাষ্ট্র সচিব।

## জন্ম ও শিক্ষাজীবন
আবদুল খালেকের জন্ম ১৯২৭ সালের ১ মার্চ কুমিল্লা জেলার। ব্রাহ্মনপাড়া থানাধীন জিরুইন গ্রামে। তিনি দেবিদ্বার গঙ্গামন্ডল রাজ ইনস্টিটিউটে ও ঢাকা বিশ্ববিদ্যালয় থেকে অর্থনীতি শাস্ত্রে সম্মান সহ ১৯৫০ সালে এম এ পাস করেন। কিছুদিন জগন্নাথ বিশ্ববিদ্যালয় ও ঢাকা বিশ্ববিদ্যালয়ে শিক্ষকতাও করেন। ১৯৫১ সালে তিনি তৎকালীন সিভিল সার্ভিস অফ পাকিস্তান (সিএসপি) পরিক্ষায় উত্তীর্ণ হয়ে পুলিশ ক্যাডারে যোগ দেন।

## কর্মজীবন
১৯৫১ সালে আবদুল খালেক পুলিশ সার্ভিসে যোগদান করেন। তিনি তৎকালীন গোপালগঞ্জ ও নারায়ণগঞ্জ মহকুমায় এসডিপিও এবং বরিশাল, পাবনা, রাজশাহী, চট্টগ্রাম ও ময়মনসিংহ জেলায় পুলিশ সুপার হিসেবে কর্মরত ছিলেন। তিনি পুলিশ একাডেমি সারদায় অধ্যক্ষ হিসেবে দায়িত্ব পালন করেন। তিনি মুজিবনগর সরকারের সময় থেকে স্বাধীন বাংলাদেশের প্রথম আইজিপি হিসেবে ২৩ এপ্রিল ১৯৭৩ সাল পর্যন্ত দায়িত্ব পালন করেন। এছাড়া তিনি ১৯৭১ সালের ৪ সেপ্টেম্বর থেকে ১৯৭৩ সালের ২৬ জানুয়ারি পর্যন্ত বাংলাদেশের প্রথম স্বরাষ্ট্র সচিব হিসেবে দায়িত্ব পালন করেন। ১৯৭১ সালের ২৫ মার্চ পুলিশ একাডেমি সারদায় কর্মরত থাকাকালে পাকিস্তানি বাহিনীর বিরুদ্ধে প্রতিরোধ গড়ে তোলেন আবদুল খালেক। পাকিস্তানি বাহিনীর আক্রমণের কারণে সারদা প্রত্যাবর্তনে ব্যর্থ হয়ে তিনি পরিবারসহ ভারতে চলে যান। তৎকালীন পূর্ব পাকিস্তানে কর্মরত সব পুলিশ সদস্যকে মুক্তিযুদ্ধে সক্রিয় অংশগ্রহণের আহবান জানিয়ে তিনি চিঠি লেখেন। মুক্তিযুদ্ধ চলাকালে তিনি কলকাতায় সচিব হিসেবে দায়িত্ব পালন করায় পাকিস্তানের সামরিক আদালত তার অনুপস্থিতিতে বিচার করে সাজা প্রদান করে।

## প্রকাশিত বই
* পলিটিক্যাল ইকোনমি অব ফরেন এইড
* ট্রান্সফার অব টেকনোলজি
* শেখ মুজিব লিবারেশন ওয়ার
* বাংলাদেশ এডুকেশন রিফর্মস

## পুরস্কার ও সম্মাননা
স্বাধীনতা পুরস্কার ২০১৯ (মরনোত্তর) স্বাধীনতা ও মুক্তিযুদ্ধ এ অবদানের জন্য।

## তথ্যসূত্র

## বহি:সংযোগ

বিষয়শ্রেণী:১৯২৭-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশের স্বরাষ্ট্র সচিব
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশ পুলিশ মহাপরিদর্শক
বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:কুমিল্লা জেলার ব্যক্তি
২০১৩-এ বাংলাদেশ

**২০১৩-এ বাংলাদেশে** হওয়া ঘটনাবলী।

## ঘটনাবলী
### জানুয়ারি
* ১০ জানুয়ারি - স্বাধীনতার পর থেকে বাংলাদেশের ইতিহাসে সর্বনিম্ন তাপমাত্রা  সৈয়দপুরে রেকর্ড করা হয়।
### ফেব্রুয়ারি
* ৫ ফেব্রুয়ারি - ঢাকায় শাহবাগ প্রজন্ম চত্বরসহ আশেপাশে শাহবাগ আন্দোলন।
### মার্চ

### এপ্রিল
* ৬ এপ্রিল - হেফাজতে ইসলামের ঢাকায় মতিঝিল শাপলা চত্বরে সমাবেশ করে।
* ২৪ এপ্রিল - সাভারে রানা প্লাজা ধসে ১,১৩০ জনের মৃত্যু ঘটে। 
### মে
* ৫ মে - ১৩ দফা দাবিতে হেফাজতে ইসলামের ঢাকা অবরোধ কর্মসূচি পালন। ঢাকাসহ দেশের বিভিন্ন জায়গায় হেফাজতের সাথে আইনশৃঙ্খলা বাহিনীর সংঘর্ষ হয়। 
* ৬ মে - ভোররাতে মতিঝিলের শাপলা চত্বরে হেফাজতে ইসলাম বাংলাদেশের নিরস্ত্র সাধারণ জনতার উপড় তৎকালীন ফ্যাসিস্ট সরকার শেখ হাসিনার নির্দেষে আইনশৃঙ্খলা রক্ষাকারী বাহিনীর দ্ধারা ভয়াবহ গণহত্যা চালানো হয়।
* ৮ মে - একটি পোশাক কারখানার অগ্নিকান্ডে ৮ জনের মৃত্যু।

### জুন
* ১৫ জুন - রাজশাহী, খুলনা, বরিশাল ও সিলেট সিটি কর্পোরেশন নির্বাচন অনুষ্ঠিত হয়। রাজশাহীতে মোসাদ্দেক হোসেন বুলবুল, খুলনাতে মনিরুজ্জামান মনি, বরিশালে মো. আহসান হাবিব কামাল এবং সিলেটে আরিফুল হক মেয়র নির্বাচিত হন।

### জুলাই
* ৭ জুলাই - গাজীপুর সিটি কর্পোরেশন নির্বাচনে এম এ মান্নান মেয়র নির্বাচিত হন।

### আগস্ট

### সেপ্টেম্বর

### অক্টোবর

### নভেম্বর
* ৫ নভেম্বর - পিলখানা হত্যা মামলার রায়ে ৮৪৬ বিডিআর জওয়ানের মধ্যে ১৫২ জনকে ফাঁসিতে ঝুলিয়ে মৃত্যুর আদেশ দেয়া হয়। বিভিন্ন মেয়াদে সাজা পায় আরও ২৫৬ জন এবং ২৭৭ জন খালাস পান।

### ডিসেম্বর
* ১২ ডিসেম্বর - বাংলাদেশের স্বাধীনতা যুদ্ধে মানবতাবিরোধী অপরাধে দোষী সাব্যস্ত বাংলাদেশ জামায়াতে ইসলামীর নেতা কাদের মোল্লাকে ঢাকা কেন্দ্রীয় কারাগারে ফাঁসিতে ঝুলিয়ে মৃত্যুদণ্ড কার্যকর করা।

## মৃত্যু
*৮ জানুয়ারি - নির্মল সেন, বাংলাদেশী সাংবাদিক ও রাজনৈতিক ব্যক্তিত্ব (জ. ১৯৩০)
*১২ জানুয়ারি - এম এ সাঈদ, বাংলাদেশের সাবেক প্রধান নির্বাচন কমিশনার (জ. ১৯৩৭)
*১৫ জানুয়ারি - আবদুশ শাকুর, বাংলাদেশী কথাসাহিত্যিক ও রবীন্দ্র-গবেষক (জ. ১৯৪১)
*৬ মার্চ - আব্দুল জলিল, বাংলাদেশী রাজনীতিবিদ ও সাবেক বাণিজ্যমন্ত্রী (জ. ১৯৩৯)
** মিজানুর রহমান চৌধুরী নীলফামারী-৩ আসনের প্রাক্তন সংসদ সদস্য ও মুক্তিযোদ্ধা
*১৬ মার্চ - জামাল নজরুল ইসলাম, বাংলাদেশী পদার্থবিজ্ঞানী ও জ্যোতির্বিজ্ঞানী (জ. ১৯৩৯)
*২০ মার্চ - জিল্লুর রহমান, বাংলাদেশের রাষ্ট্রপতি (জ. ১৯২৯)
*১০ এপ্রিল - বিনোদবিহারী চৌধুরী, ব্রিটিশ বিরোধী আন্দোলনের একজন বিপ্লবী কর্মী (জ. ১৯১১)
*১৭ জুন - আতিকুল হক চৌধুরী, বাংলাদেশী নাট্যকার ও সাংস্কৃতিক ব্যক্তিত্ব (জ. ১৯৩১)
*১৯ আগস্ট - আবদুর রহমান বয়াতী, বাংলাদেশী লোকসঙ্গীত শিল্পী (জ. ১৯৩৯)
*১৩ সেপ্টেম্বর - আনোয়ার হোসেন, বাংলাদেশী চলচ্চিত্র অভিনেতা (জ. ১৯৩১)
*২৩ অক্টোবর - এস এম আমজাদ হোসেন, বাংলাদেশী আইনজীবী, অধ্যাপক ও রাজনীতিবিদ (জ. ১৯২৭)
*১২ ডিসেম্বর - আব্দুল কাদের মোল্লা, বাংলাদেশের মহান মুক্তিযুদ্ধের সময় মানবতা বিরোধী অপরাধী (জ. ১৯৪৮)

## আরও দেখুন
* বাংলাদেশের ইতিহাসের সময়কাল

## তথ্যসূত্র

বিষয়শ্রেণী:২০১৩-এ এশিয়া
টুয়েলভ অ্যাংরি মেন (১৯৫৭-এর চলচ্চিত্র)

**টুয়েলভ অ্যাংরি মেন** (বাংলায় অর্থ: ১২ জন রাগান্বিত ব্যক্তি) সিডনি লুমেট পরিচালিত মার্কিন নাট্য চলচ্চিত্র যা ১৯৫৭ সালে মুক্তি পেয়েছিল। এটি রেজিনাল্ড রোজের একই নামের টেলি নাটকের চলচ্চিত্রায়ন। একটিই সেটে প্রায় সম্পূর্ণ সময় ধরে শ্বাসরুদ্ধকর নাটকিয়তা আর চিত্রায়নের জন্য চলচ্চিত্রটি বিখ্যাত।

চলচ্চিত্রটির কাহিনী আবর্তিত একজন অপরাধী সত্যিই নিজ পিতার খুনের অপরাধ করেছে কিনা তা যুক্তি সঙ্গত সন্দেহের মাধ্যমে ১২ জন জুরির চুলচিরা বিশ্লেষন। ১২ জন জুরির মাঝে ১১ জনই প্রাথমিক ভোটে অপরাধী অপরাধ করেছেন বলে রায় দেন কিন্তু একজন জুরি জানান যুক্তি সঙ্গত সন্দেহের অবকাশ হয়ত আছে, তাই তিনি আলোচনার আহ্বান জানান।

## কুশীলব
* হেনরি ফন্ডা - ডেভিস
* লি জে. কব - ব্যবসায়ী
* এড বিগ্লে - গ্যারেজ মালিক
* ই. জি. মার্শাল - বিশ্লেষণধর্মী স্টক ব্রোকার
* জ্যাক ওয়ার্ডেন - বিক্রয়কর্মী ও নিউ ইয়র্ক ইয়াংকির ভক্ত
* জন ফিল্ডার - ব্যাংক কর্মকর্তা

## মূল্যায়ন
### পুরস্কার ও মনোনয়ন
**[[৭ম বার্লিন চলচ্চিত্র আন্তর্জাতিক উৎসব]]**
* **বিজয়ী:** স্বর্ণ ভল্লুক - সিডনি লুমেট

**[[একাডেমি পুরস্কার]]**

## তথ্যসূত্র

## বহিঃসংযোগ

*
*
*
*
*
*
*
* ''12 Angry Men: Lumet's Faces'' an essay by Thane Rosenbaum at the Criterion Collection

বিষয়শ্রেণী:টুয়েলভ অ্যাংরি মেন
বিষয়শ্রেণী:১৯৫৭-এর চলচ্চিত্র
বিষয়শ্রেণী:১৯৫৭-এর পরিচালনায় অভিষেক চলচ্চিত্র
বিষয়শ্রেণী:১৯৫০-এর দশকের নাট্য চলচ্চিত্র
বিষয়শ্রেণী:১৯৫০-এর দশকের আইনি চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:মার্কিন আইনি নাট্য চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:হত্যা সম্পর্কে চলচ্চিত্র
বিষয়শ্রেণী:মৃত্যুদণ্ড সম্পর্কে চলচ্চিত্র
বিষয়শ্রেণী:বৈষম্য সম্পর্কে চলচ্চিত্র
বিষয়শ্রেণী:আইনজীবী সম্পর্কে চলচ্চিত্র
বিষয়শ্রেণী:মার্কিন আদালতের চলচ্চিত্র
বিষয়শ্রেণী:কল্পকাহিনিতে জুরি
বিষয়শ্রেণী:টেলিভিশন নাটক ভিত্তিক চলচ্চিত্র
বিষয়শ্রেণী:সিডনি লুমেট পরিচালিত চলচ্চিত্র
বিষয়শ্রেণী:পরিচালনায় অভিষেক চলচ্চিত্র
বিষয়শ্রেণী:কেনইয়ন হপকিন্স সুরারোপিত চলচ্চিত্র
বিষয়শ্রেণী:ম্যানহাটনের পটভূমিতে চলচ্চিত্র
বিষয়শ্রেণী:ইউনাইটেড আর্টিস্ট্‌সের চলচ্চিত্র
বিষয়শ্রেণী:এদ্‌গার পুরস্কার বিজয়ী
বিষয়শ্রেণী:স্বর্ণ ভল্লুক বিজয়ী
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:১৯৫০-এর দশকের ইংরেজি ভাষার চলচ্চিত্র
বিষয়শ্রেণী:১৯৫০-এর দশকের মার্কিন চলচ্চিত্র